OpenLLM-France/wikimedia huggingface dataset:
# Torcuato Fernández Miranda Hevia

Torcuato Fernández-Miranda Hevia (Gijón, 10 de novembre de 1915 - Londres, 19 de juny de 1980) fou un polític espanyol durant la dictadura franquista i la transició.

## Biografia

Va estudiar Dret, i es doctorà en Dret polític.
Entrà en políticai fou nomenat secretari general del Movimiento Nacional. Franco li tenia confiança, i per això se li encomanà que formés part de l'equip que havia d'educar el príncep Juan Carlos de Borbón, que posteriorment (1969) seria nomenat successor de Franco com a cap d'Estat quan aquest morís.
Quan Luis Carrero Blanco va ser president del Govern (9 de juny de 1973 - 20 de desembre de 1973), ell en fou nomenat vicepresident.
Va ser president del Govern (20 de desembre de 1973 - 31 de desembre de 1973), va cobrir com a vicepresident que era la interinitat que marcava la llei orgànica de l'Estat fins que es va nomenar per part de Franco prèvia terna de 3 noms del Consell del Regne a Carlos Arias Navarro.
Ell era un dels favorits per succeir a Carrero Blanco (sense ser provisional), però Carlos Arias Navarro, havia estat batlle de Madrid des de 1965 a 1973, i tenia més bones relacions amb Franco. Així deixà la presidència a Carlos Arias Navarro i la Vicepresidència a José García Hernández, el 31 de desembre de 1974.
Va ser nomenat pel Rei President de les Corts i del Consell del Regne] (1975-1977), quan Carlos Arias Navarro encara era President del Govern i va impulsar des de la seva posició l'inici de la Transició quan va crear a Les Corts procediments interns que possibilitarien posteriorment l'aprovació de la Llei per a la Reforma Política. Quan el Rei va aconseguir forçar la dimissió de Carlos Arias Navarro, va aconseguir contra tot pronòstic des del Consell del Regne, entregar al Rei una terna de 3 noms en la que apareixia un semi desconegut Adolfo Suárez González, després va redactar la base del que seria la Llei per a la Reforma Política que el Govern Suárez va desenvolupar. Va dimitir del càrrec per desacords amb el nou govern d'Adolfo Suárez González, just va dimitir abans que se celebraren les primeres eleccions postfranquistes de 1977.
Va morir en un viatge a Londres el 19 de juny de 1980, als 64 anys.

## Obres

* "El pecado como concepto fundamental en el problema justificativo del Derecho y el Estado. (El pensamiento agustiniano y el problema deontológico del Derecho)", Madrid 1943
* "La justificación del Estado", Madrid 1946 (Die Rechtfertigung des Staates)
* "El hombre y la sociedad", 1961
* Plantilla:BBKL (Albert Camus und das Zeugnis der Christen")
* "El problema político" (Das politische Problem)
* "Estado y constitución" (Staat und Verfassung)

## Enllaços externs

* Fitxa del Senat
* Biografia a biografias y vidas.
* Biografia a rulers.org
# Halterofília als Jocs Olímpics d'estiu de 1936

Als Jocs Olímpics d'Estiu de 1936 celebrats a la ciutat de Berlín (Alemanya) es disputaren el dia 2 d'agost de 1936, igual que en els anteriors Jocs, cinc proves d'halterofília, totes elles en categoria masculina.

## Resum de medalles

| Prova | Or | Argent | Bronze |
| Pes ploma – 60 kg detalls | Anthony Terlazzo | Saleh Soliman | Ibrahim Shams |
| Pes lleuger – 67.5 kg detalls | Robert Fein | No es concedí | Karl Jansen |
| Pes lleuger – 67.5 kg detalls | Anwar Mesbah | No es concedí | Karl Jansen |
| Pes mitjà – 75 kg detalls | Khadr El Touni | Rudolf Ismayr | Adolf Wagner |
| Pes semipesant – 82,5 kg detalls | Louis Hostin | Eugen Deutsch | Ibrahim Wasif |
| Pes pesant + 82,5 kg detalls | Josef Manger | Václav Pšenička | Arnold Luhaäär |

## Medaller

| Posició | País | | | | Total |
| 1 | Egipte | 2 | 1 | 2 | 5 |
| 2 | Alemanya | 1 | 2 | 2 | 5 |
| 3 | Àustria | 1 | 0 | 0 | 1 |
| 3 | Estats Units | 1 | 0 | 0 | 1 |
| 3 | França | 1 | 0 | 0 | 1 |
| 6 | Txecoslovàquia | 0 | 1 | 0 | 1 |
| 7 | Estònia | 0 | 0 | 1 | 1 |

## Referències

* ↑ «Olympedia – Weightlifting at the 1936 Summer Olympics». [Consulta: 24 octubre 2024].
# Gustav Neumann

Gustav Richard Ludwig Neumann (15 de desembre de 1838 - 16 de febrer de 1881) fou un jugador d'escacs alemany, nascut a Gleiwitz, llavors Prússia, Província de Silèsia. Va morir a Wehlau a la Prússia Oriental.

## Resultats destacats en competició

Durant la segona meitat de la dècada dels 1860, Neumann fou un dels millors jugadors d'escacs del món. Pel que fa a resultats en torneigs, el 1865 fou 1r a Berlin (+34 –0 =0; el primer resultat perfecte documentat), i guanyà el torneig d'Elberfeld (WDSB Congress); el 1867 fou primer a l'Scotland International de Dundee (per damunt de Steinitz). Fou 4t al Torneig de Paris 1867 (campió:Ignatz von Kolisch), 3r-4t al Torneig de Baden-Baden, considerat el més fort de la història fins al moment (el campió fou Adolf Anderssen). i 2n, rere Anderssen, a Altona 1872. Va veure's impedit de jugar a partir d'aquest any, a causa d'una malaltia mental.

### Matxs

Va perdre amb Louis Paulsen (+3 –5 =3) a Leipzig 1864. Va guanyar Karl Mayet (+0 -6 =1) el 1866, i Celso Golmayo Zúpide (+3 –0 =0) i Simon Winawer (+3 –0 =0) a París el 1867. Va guanyar Samuel Rosenthal (+12 –2 =8) en tres matxs a Paris; (+5 –0 =6) el 1867, (+3 –1 =1) i (+4 –1 =1) el 1869.
En el període 1864–1867, conjuntament amb Anderssen, fa fundar i editar la publicació Neue Berliner Schachzeitung.

## Referències

* ↑ «Nota biogràfica de Gustav Neumann» (en anglès). Chessgames.com. [Consulta: 6 abril 2010].
* 1 2 La notació (+x -y =z) vol dir que el jugador va guanyar x partides, en va perdre y, i va fer taules en z.
* ↑ «Quadre del torneig, Paris 1867» (en italià). C.Sericano. [Consulta: 30 març 2010].
* ↑ Arxivat 2009-07-04 a Wayback Machine. Arxivat 2007-09-26 a Wayback Machine. Arxivat 2011-06-05 a Wayback Machine. Matxos i Torneigs del S.XIX (anglès) Arxivat 2009-07-04 a Wayback Machine. [Consulta 6 abril 2010]
* ↑ «Escacs a les Exposicions Universals del Segle XIX» (en anglès). Jan van Reek. Arxivat de l'original el 19 de juny 2008. [Consulta: 6 abril 2010].
* ↑ «Estadístiques del torneig de Paris 1867 a Edo Chess Ratings» (en anglès). Rod Edwards. [Consulta: 6 abril 2010].
* ↑ «Torneig de Baden-Baden (1870), classificació i partides». chessgames.com. [Consulta: 4 juny 2018].

## Enllaços externs

* «wtharvey.com». [Consulta: 22 desembre 2009]. Posicions crítiques de partides de Gustav Neumann (anglès)
* Estimació Elo de Gustav Neumann a «chessmetrics.com». [Consulta: 22 desembre 2009]. (anglès)
# Grant Dalton

Grant Dalton (Auckland, 1 de juliol de 1957) és un mariner i regatista neozelandès que competeix a la Whitbread Round the World Race i actualment capitaneja l'equip de Nova Zelanda d'ençà de la Copa Amèrica de vela de 2003, prova de la qual n'és conseller delegat.

## Trajectòria

Dalton és un mariner professional que va començar a navegar als 8 anys a la P Class i aviat va començar a regatejar com a membre del Maraetai Sailing Club. Va ser nomenat oficial de l'Orde de l'Imperi Britànic el 1995 pels seus serveis. Va ser preseleccionat l'any 2001 per la Federació Internacional de Vela per als Premis ISAF World Sailor of the Year.
Dalton va ser patró i va guanyar The Race, una carrera al voltant del món amb el maxicatamarà Club Med. La cursa va començar l'1 de gener de 2001 i va acabar el 3 de març. El Club Med va batre diversos rècords, incloent la màxima distància recorreguda en 24 hores (656 milles marina) i la circumnavegació més ràpida (62 dies i 7 hores).
La seva altra passió a banda de la vela és l'automobilisme i la Fórmula 1. El 2014, amb 57 anys, Dalton va estrenar-se al Max Gran Prix, i també a la F1 Classic TT, afirmant: «he fet set voltes al món i unes quantes copes d'Amèrica, però això és el més extrem que he provat mai».

## Referències

* ↑ Buesa, Cristina. «Ja hi ha altres ciutats que volen la Copa Amèrica de vela». El Periódico, 15-05-2024. [Consulta: 16 maig 2024].
* ↑ «Page 34 | Supplement 53894, 30 December 1994 | London Gazette | The Gazette». [Consulta: 16 maig 2024].
* ↑ Miller, David. «2014 Classic TT: Friday qualifying times» (en anglès britànic), 22-08-2014. [Consulta: 16 maig 2024].
* ↑ 2015 F1 TT Qualifying – Fastest Laps iomtt.com
* ↑ 2015 F1 Classic TT Results iomtt.com
* ↑ IOM Today 22 August 2014 Arxivat 24 August 2014 a Wayback Machine.. Retrieved 22 August 2014.
# Orus Jones

Orus W. Jones (Jackson, Ohio, març de 1867 - Denver, Colorado, 10 d'agost de 1963) va ser un golfista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on guanyà la medalla de bronze en la prova per equips del programa de golf, com a membre de l'equip United States Golf Association. En la prova individual quedà eliminat en setzens de final.

## Referències

* ↑ «Orus Jones Olympic Results». sports-reference.com. Arxivat de l'original el 4 de març 2016. [Consulta: 11 octubre 2015].
# Jesse Carleton

Jesse Landis «Lee» Carleton (Cumberland, Maryland, 20 d'agost de 1862 - Saint Louis, 6 de desembre de 1921) va ser un golfista estatunidenc que va competir a finals del segle xix i primers del segle xx.
El 1904 va prendre part en els Jocs Olímpics de Saint Louis, on guanyà la medalla de bronze en la prova per equips del programa de golf, com a membre de l'equip United States Golf Association. En la prova individual quedà eliminat en setzens de final.

## Referències

* ↑ «Lee Carleton Olympic Results». sports-reference.com. Arxivat de l'original el 16 de novembre 2012. [Consulta: 11 octubre 2015].
# Iparralde

Iparralde o País Basc del Nord (en basc Iparralde o Ipar Euskal Herria) és el conjunt de territoris històrics del País Basc sota administració francesa.
Iparralde es troba a la part més occidental del departament dels Pirineus Atlàntics i el constitueixen les tres províncies històriques de la Baixa Navarra (Nafarroa Beherea en èuscar), Lapurdi i Zuberoa.
La ciutat més important és Baiona. Altres municipis destacats són Biàrritz (en basc Biarritz o Miarritze), Donibane Lohizune i Maule.

## Denominacions

Existeixen diferents denominacions per parlar dels tres territoris bascos sota administració francesa. En català les més freqüents són Iparralde, País Basc del Nord o País Basc francès. La primera està manllevada directament de l'èuscar i significa literalment "part nord", s'usa molt al País Basc, tant en èuscar com en castellà. La segona denominació freqüent, País Basc del Nord es pren de l'Ipar Euskal Herria, molt usat en èuscar i que significa exactament el mateix que en català. I finalment la tercera forma País Basc francès és força emprada en castellà i en menor mesura en francès. També s'han fet servir en menor mesura altres noms com País Basc continental o Euskadi Nord.
Resulta curiós que els bascos d'Hegoalde (literalment, "part sud") anomenen bestaldea (lit., "l'altra part") a Iparralde i que els bascos d'Iparralde fan el mateix amb Hegoalde. És un fenomen comú al traduir aquest terme al castellà o al francès, i crea confusió en els visitants poc informats ("L'altra part de què?").

## Llengües

Històricament la regió ha tingut dues llengües pròpies, l'euskara en la pràctica totalitat del territori, i el gascó en poblacions limítrofes amb les Landes i el Bearn. Cap de les dues no té estatus oficial malgrat sí un reconeixement secundari a l'educació i a les institucions. En l'àmbit mediàtic té una petita presència en el rotatiu Le Journal du Pays Basque.
Segons dades de 2021, un 20,5% de la població parla basc, i un 9,5% són parlants passius (entenen la llengua, però no la parlen). Pel que fa a l'ensenyament, Iparralde té el més alt percentatge d'alumnes escolaritzats en sistema d'immersió de tot l'estat francès: un 14% dels estudiants de primària estudien només en basc (sobre tot, a la xarxa d'ikastoles), i un 27% més en sistema bilingüe

## Vegeu també

* Ekaitza
* Eleccions legislatives franceses de 2007 a Iparralde
* Eleccions municipals a Iparralde de 2008
* Eleccions al Parlament Europeu de 2009 a Iparralde
* Eleccions regionals franceses de 2010 a Iparralde
* Batera.
* Eleccions legislatives franceses de 2002 a Iparralde.

## Referències

* ↑ Nafarroa Beherea a l'Euskaltzaindia
* ↑ L’èxit increïble del basc entre la gent jove Vilaweb, 19-09-2021
* ↑ THE IKASTOLAS SHAKE THE JACOBIN FRENCH EDUCATION SYSTEM Naziogintza.eus, 10-10-2019

## Enllaços externs

* Iparralde Informació i història
# Jubbada Hoose

Jubbada Hoose (català Juba Inferior és una regió administrativa (gobolka) de Somàlia, a l'extrem sud-sud-oest del país. La seva capital és Kismaayo, segona ciutat de Somàlia. Limita amb Kenya (oest), Jubbada Dhexe (nord i est), Gedo (nord) i l'oceà Índic (sud). El seu nom deriva del riu Juba que passa per la regió i desaigua prop de la capital (a Goobweyn) a l'oceà Índic, formant un cridaner contrast entre les aigües vermelles del riu i les blaves de l'oceà.
Es va crear el 1982 amb la major part de l'antiga província del Baix Juba, i la van formar quatre districtes:
* Kismaayo (capital), coneguda com a Chisimaio, Kishmayo, Kishmayu, Kishimayo, Kishimayu i altres variants
* Afmadoow
* Badhaadhe
* Jamaame
Més tard es va afegir el districte de:
Després de ser teatre de la lluita del general Muhammad Siyad Hersi, àlies Morgan, gendre i fidel de Siad Barre (1992-1999) finalment els clans oposats a Morgan van prendre el poder i van formar l'Aliança de la Vall del Juba que va dominar aquesta regió i la de Jubbada Dhexe fins al 2006. En aquest any, tot i un acord amb la Unió de Corts Islàmiques de Somàlia de què Kismaayo no seria atacada, els islamistes hi van entrar el 23 de setembre. Després de la caiguda de Mogadiscio a mans dels etíops (28 de desembre de 2006) les corts van establir el seu quarter principal a Kismaayo, però les forces etíops i els seus aliats del Govern Federal de Transició van ocupar la ciutat l'1 de gener del 2007. A finals del 2007 els islamistes tornaven a dominar la regió i diversos barris de la capital Kismaayo, i es va fer un acord pel qual no hi hauria combats i els pagaments de taxes serien un 30% per l'Aliança pel Nou Alliberament de Somàlia, un 30% pel Moviment de la Joventut Mujahideen i la resta pel Govern Federal de Transició.

## Nota

* ↑ aquest límit probablement està modificat i ara Jubbada Dhexe separa Jubbada Hoose de Gedo
# Teodors Bergs

Teodors Bergs (Theodore Berg) (27 de juliol de 1902, Riga - octubre de 1966, Riga) fou un mestre d'escacs letó.
El 1926, fou segon a Riga, darrere Vladimirs Petrovs. El 1930 a Riga va ser tercer (va guanyar Movsas Feigins). El 1932, fou segon, rere Petrovs, al Campionat de Riga.
Fou tercer, rere Paul Felix Schmidt i Paul Keres, a Tallinn (Reval) 1935. Ocupà el lloc catorzè al fort torneig de Kemeri 1937 (van triomfar-hi Salo Flohr, Petrovs i Samuel Reshevsky). El 1937, va fer quart a Riga (Quadrangular, va guanyar Paul List). Va empatar en sisè-setè lloc al Campionat de Letònia de Riga 1941 (guanyat per Alexander Koblencs).
Va desenvolupar la variant Berg (1.d4 Cf6 2.Cf3 b6 3.g3 Ab7 4.Ag2 c5 5.c4 cxd4 6.Dxd4) dins el sistema Marienbad (A47 en codi ECO) de la defensa índia de dama.

## Referències

* ↑ Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 12/10/2005 [Consulta: 20 novembre 2009] (anglès)
* ↑ «Torneig Internacional de Kemeri 1937». chessgames.com. [Consulta: 14 abril 2015].
* ↑ http://www.rogerpaige.me.uk/index.htm Arxivat 2007-02-21 a Wayback Machine.
* ↑ https://web.archive.org/web/20091027143153/http://geocities.com/al2055perv/ch_repub/1941/ch_lat41.html

## Vegeu també

* Campionat d'escacs de Letònia
# Finn Pedersen

Finn Pedersen (Roskilde, 30 de juliol de 1925 - valor desconegut, 14 de gener de 2012) fou un remer danès que va competir durant les dècades de 1940 i 1950.
El 1948 va prendre part en els Jocs Olímpics de Londres on, fent equip amb Tage Henriksen i Carl Andersen, guanyà la medalla d'or en la prova de dos amb timoner del programa de rem. Vuit anys més tard, als Jocs de Melbourne, quedà eliminat en sèries de la prova del dos sense timoner del programa de rem.
En el seu palmarès també destaquen tres medalles al Campionat d'Europa de rem, una d'or (1954) i dues de bronze (1947 i 1953); i set campionats nacionals de dos amb i sense timoner.

## Referències

* 1 2 «Finn Pedersen Olympic Results». sports-reference.com. Arxivat de l'original el 30 de gener 2012. [Consulta: 30 juliol 2019].
# Conant King

Conant Meigs "Con" King, també conegut com a Charles King (Senatobia, Mississipi, 10 de desembre de 1880 - Fort Worth, Texas, 19 de febrer de 1958) va ser un atleta estatunidenc, especialista en els salts que va competir a cavall del segle xix i el segle xx.
El 1904 va prendre part en els Jocs Olímpics de Saint Louis, on guanyà dues medalles de plata en les proves del salt de llargada aturat i triple salt aturat del programa d'atletisme, quedant en ambdós casos rere Ray Ewry, gran dominador dels salts aturats.

## Referències

* ↑ «Con King Olympic Results». sports-reference.com. Arxivat de l'original el 18 d'octubre 2010. [Consulta: 25 octubre 2015].
# George Edwin Cooke

George Edwin Cooke (Saint Louis, Missouri, 17 de febrer de 1883 - Saint Louis, 3 de juny de 1969) va ser un futbolista estatunidenc que va competir a primers del segle xx. El 1904 va prendre part en els Jocs Olímpics de Saint Louis, on guanyà la medalla de bronze en la competició de futbol com a membre del St. Rose Parish. Era germà del també futbolista Thomas Cooke, membre del mateix equip en aquests Jocs.

## Referències

* 1 2 «George Cooke Olympic Results». sports-reference.com. Arxivat de l'original el 14 de setembre 2011. [Consulta: 8 octubre 2015].
# Charles Delporte

Charles Delporte (francès: Charles Jules Delporte) (Ixelles, 11 de març de 1893 - Vorst, 9 d'octubre de 1960) va ser un tirador d'esgrima belga que va competir durant la dècada de 1920. Va prendre part en tres edicions dels Jocs Olímpics, el 1920, 1924 i 1928.
El 1920, als Jocs d'Anvers disputà dues proves del programa d'esgrima. Fou quart en la prova de sabre per equips i desè en la d'espasa individual. Quatre anys més tard, als Jocs de París, disputà tres proves del programa d'esgrima. En la competició d'espasa individual guanyà la medalla d'or i en la d'espasa per equips la de plata. En la competició de sabre per equips quedà eliminat en sèries. La tercera i darrera participació en uns Jocs fou el 1928 a Amsterdam. Allà disputà dues proves del programa d'esgrima. En la competició d'espasa per equips fou quart i en la d'espasa individual sisè.
El 1930, a Lieja, es proclamà campió del món d'espasa per equips.

## Referències

* ↑ «Charles Delporte Olympic Results». sports-reference.com. Arxivat de l'original el 17 d'abril 2020. [Consulta: 23 gener 2018].
* ↑ Fechten - Weltmeisterschaften (Herren - Degen) a sport-komplett.de (alemany)
# Julià Font i Roig

Julià Font i Roig (de vegades citat com Fontirroig), anomenat el sant mallorquí (Maria de la Salut, 20 de febrer de 1545 - Ciutat de Mallorca, 9 de setembre de 1613), descendent de capitans conqueridors de Mallorca, i fill de Jaume Fontirroig i Francesca Gibert que eren pairal de la casa i alqueria anomenada Son Roig de Maria de la Salut. De nen va patir un greu accident quan va caure al foc i es cremà la cara i la mà dreta. Va aprendre a llegir i escriure a la seva residència, va cursar gramàtica i retòrica a l'Escola de Randa, es va instal·lar a Palma i va estudiar arts i filosofia en el convent de Sant Domènec. Va iniciar la seva vida de servei com a frare de l'Orde dels Dominics el 1571, quan tenia 27 anys.
Els preceptes religiosos van inculcar en el seu cor el servei als necessitats i es va dedicar per complet als altres; per les seves accions, fou anomenat "pare dels pobres". Va ser cofundador del convent de Sant Vicent Ferrer de Manacor.
Va morir el 9 de setembre de 1613 a la ciutat de Mallorca, a l'edat de 69 anys. Se'n va iniciar el procés de beatificació, però fou sobresegut anys més tard. El 16 de desembre de 1690, el seu sepulcre, a Sant Domènec, fou obert i se'n reconegué el cadàver, que era incorrupte.
Quan el monestir de Sant Domènec va ser enderrocat, les seves restes van ser traslladats a la Catedral de Mallorca, on actualment es troba a la Capella del Davallament.

## Bibliografia

* ↑ J.M. Bover i R. Medel, Varones ilustres de Mallorca. Mallorca: Imprenta de Pedro José Gelaber, 1847, p. 495-496.
* 1 2 Joan Veny, Estudis de llengua i literatura catalanes XLIX. Miscellània, p. 55.
* ↑ J.M. Bover i R. Medel, Varones Ilustres de Mallorca, Imprenta de Pedro José Gelaber, 1847, p. 501.
* ↑ J.M. Bover i R. Medel, Varones ilustres de Mallorca, Imprenta de Pedro José Gelaber, 1847, p. 499.
* ↑ J.M. Bover i R. Medel, Varones Ilustres de Mallorca, Imprenta de Pedro José Gelaber, 1847, p. 503.
# Vincenz Hruby

Vincenz Hruby (Vincenc Hrubý) (9 de setembre de 1856 - 16 de juliol de 1917, Trieste) fou un jugador d'escacs txec, nascut a Krivsoudov, Bohèmia, llavors Imperi austríac, que va treballar com a professor d'educació secundària en una Realschule a Trieste, (actualment Itàlia), ciutat on va morir (quan era territori de l'Imperi Austrohongarès).

## Resultats destacats en competició

Els seus millors resultats es produïren a les dècades dels 1880 i 1890. Fou 11è al torneig internacional de Viena de 1882, el torneig més fort de la seva època, (guanyat per Wilhelm Steinitz i Szymon Winawer). Va guanyar, superant Bernhard Fleissig, el torneig del Club d'Escacs de Viena de 1882, i empatà als llocs 10è-11è a Nuremberg 1883 (3r DSB Congress, guanyat per Winawer).
Va guanyar matxos a Viena contra Berthold Englisch (3.5 : 1.5) el 1882, i contra Adolf Albin (5.5 : 3.5) el 1891.

## Referències

* ↑ «Chess History». Arxivat de l'original el 2008-08-01. [Consulta: 21 desembre 2017].
* ↑ Torneig de Viena 1882 Arxivat 2008-01-28 a Wayback Machine. [Consulta 01 gener 2010]
* ↑ «Torneig Internacional de Viena 1882, classificació i partides» (en anglès). 365chess.com. [Consulta: 29 abril 2020].
* ↑ «Torneig d'escacs de Viena de 1882» (en anglès). chessgames.com. [Consulta: 28 abril 2020].
* ↑ «PDF».
* ↑ Torneig de Nurembreg 1883 Arxivat 2008-01-28 a Wayback Machine. [Consulta 01 gener 2010]
* ↑ Matxs de Hruby a Edo Ratings [Consulta 01 gener 2010]

## Enllaços externs

* Estimació Elo de Vincenz Hruby a «chessmetrics.com». [Consulta: 1r gener 2010]. (anglès)
# Aage Høy-Petersen

Aage Høy-Petersen (Ordrup, 4 de novembre de 1898 - Gentofte, 29 de desembre de 1967) va ser un regatista danès que va competir durant la dècada de 1920.
El 1924 va prendre part en els Jocs Olímpics de París, on abandonà en la prova de monotip del programa de vela. Quatre anys més tard, als Jocs d'Amsterdam, va guanyar la medalla de plata en la competició de 6 metres del programa de vela, a bord del Hi-Hi, junt a Vilhelm Vett, Nils Otto Møller i Peter Schlütter.

## Referències

* ↑ «Aage Høy-Petersen Olympic Results». sports-reference.com. Arxivat de l'original el 18 d'abril 2020. [Consulta: 14 juliol 2018].
# Raymond Lawler

Raymond E. "Ray" Lawler (Missouri, 22 de febrer de 1888 - Garland County, Arkansas, 28 de juny de 1946) va ser un futbolista estatunidenc que va competir a primers del segle xx. El 1904 va prendre part en els Jocs Olímpics de Saint Louis, on guanyà la medalla de plata en la competició de futbol com a membre del Christian Brothers College.
Durant la Primera Guerra Mundial serví a Europa.

## Referències

* 1 2 «Raymond Lawler Olympic Results». sports-reference.com. Arxivat de l'original el 15 de desembre 2012. [Consulta: 8 octubre 2015].